Pa voe impalaerien Bizantion o c ' houlenn sikour digant kristenien kornôg Europa , e oa prest an dud en Iliz katolik da glevet seurt galvoù eta . E 1074 e voe galvet milites Christi ( " soudarded ar C ' hrist " ) gant ar pab Gregor VII da vont da reiñ sikour da impalaeriezh Bizantion , nevez - faezhet en emgann Manzikert . Met ne c ' hoarvezas ket kalz a dra . E miz Du1095 e voe galvet ur sened - iliz e Clermont gant ar pab Urban II hag aze e voe taolet pled ouzh galv Impalaeriezh Bizantion . Rak er mizioù a - raok e oa erruet e lezioù Bro - C ' hall , Bro - Saoz hag an Impalaeriezh Santel Roman galvoù a - berzh an impalaer Alexios Iañ Komnenos da zont war e sikour da stourm ouzh an Durked . Sikour en doa goulennet ivez digant impalaer Sina ! [ 2 ]